《与晁汝吉陈汝忠二参相翠屏山院宴集》
明代·黄衷

小堂幽色翠屏分，列巘真看万马群。树杪白虹还远涧，眼前苍马足浮云。

孤踪暂引江山兴，二妙能张翰墨军。笑咏却兼怀古思，沉碑谁吊石潭文。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。